ועדת המשנה לענייני תכנון ובנייה ברשויות הדרוזיות, כנסת 20, פרוטוקול מספר 9, 2018-07-17 09:00

חמד עמאר: בוקר טוב לכולם, אני פותח את ועדת המשנה של ועדת הפנים והגנת הסביבה, ועדת המשנה לענייני תכנון ובניה ברשויות הדרוזיות, ושפרעם כחלק שיש בה הרבה תושבים דרוזים, גם שפרעם, אנחנו דנים בה.

חמד עמאר: קודם כול אני רוצה לפתוח את הישיבה בלהודות ליושב ראש הכנסת שאיפשר את קיום הדיון.

חמד עמאר: כידוע, היום בגלל החוקים ופתיחת המליאה בשעה 10:00 בבוקר הייתה החלטה שלא פותחים את הוועדות, רק ועדה אחת תיפתח, הוועדה המיוחדת לחוק הלאום.

חמד עמאר: איפשר לנו לקיים את הדיון הזה.

חמד עמאר: להודות ליושב ראש ועדת הפנים, יואב קיש, שהסכים שנקיים את הדיון, ואני עמדתי על זה שנקיים את הדיון למרות שניהלתי את המליאה עד שעה 05:00 בבוקר, אבל הדיון הזה מאוד חשוב לי, מאוד חשוב לתושבי שפרעם, לצעירים בשפרעם, לחיילים המשוחררים בשפרעם.

חמד עמאר: כמה שנים לא חילקנו בשפרעם?

פרג' חניפס: ארבע-חמש שנים.

חמד עמאר: יותר מחמש שנים, אני חושב, לא חולק מגרש אחד בשפרעם.

חמד עמאר: המצער והמשמח באותו זמן, שבשפר

חמד עמאר: עם החלקות מוכנות ואנחנו לא מצליחים לחלק את זה בגלל כל מיני סיבות טכניות שיכולנו לפתור אותן לפני יותר משנה ולהתחיל ולחלק את החלקות לחיילים משוחררים.

חמד עמאר: ברגע שאתה לא מחלק חלקות, אנשים, אין להם ברירה, יחפשו כל פיסת אדמה לבנות בית.

חמד עמאר: אין מה לעשות, יש לנו תרבות שמי שרוצה להתחתן, צריך לגור בבית שלו.

חמד עמאר: אין לנו דירות להשכרה, אין לנו בתים שאתה יכול להשכיר, אז במקום שאנחנו נגרום שאותם אנשים יבנו את הבית שלהם מסודר, יקבלו את החלקה שלהם שמגיעה להם והיא נמצאת והיא מוכנה, אנחנו דוחקים אותם הצידה שיתחילו לחפש כל פיסת אדמה לבנות את הבית שלהם ולבנות את העתיד שלהם.

חמד עמאר: בישיבה האחרונה שקיימנו כאן, משרד השיכון אמר בדיון שבחודש מאי שכבר מאחורינו, יחולקו 180 יחידות דיור, בחודש יוני יחלקו עוד 20 יחידות דיור.

חמד עמאר: מאי עבר, אנחנו כבר באמצע יולי ועברנו את אמצע יולי ועדיין לא חולקו לא ה-180 חלקות ולא ה-20 חלקות שהיו אמורים להיות מחולקות ביוני, לכן אנחנו היינו חייבים לקיים את הדיון.

טלי מורלי: נציגי משרד השיכון לא כאן למיטב הבנתי.

חמד עמאר: הם בדרך.

חמד עמאר: נוצרה בעיה, הדיון היה אמור להתקיים ב-11:00 בבוקר.

חמד עמאר: בגלל כל השינויים שהיו כאן בכנסת, שהמליאה תיפתח ב-10:00 בבוקר ותתחיל הצבעה והיא תישאר פתוחה על 07:00, הוחלט להקדים את הדיון הזה, ואמרתי בתחילת דבריי, באישור מיוחד של יושב ראש הכנסת ויושב ראש הוועדה מתאפשר לנו לקיים את הדיון.

חמד עמאר: מה שאני מבין מהשיחות שקיימתי עם מינהל מקרקעי ישראל, היום הם נקראים רשות מקרקעי ישראל, רמ"י.

חמד עמאר: דיברנו על שני דברים וביקשתי מהם שני דברים.

חמד עמאר: ניהלתי שיחה ארוכה עם תמיר, מנהל מרחב צפון וקיבלנו ממנו מכתב על שני הדברים שאני העליתי, אחד, על גוש 10296 חלקה 14, על החלקות שהייתה בקשה של עיריית שפרעם לשינוי יעוד, ונכתב לי, "מדובר על מספר מגרשים שהיו תפוסים ולכן לפני כחודשיים בוצע בינוי על ידי מפקח המרחב", שזה לא נכון, לא בוצע שום פינוי על ידי מנהל המרחב.

חמד עמאר: "עיריית שפרעם הגישה לוועדה המחוזית תוכנית לשינוי יעוד ממגורים לציבורי ללא תאום הסכמות של המרחב ולכן המרחב יגיש התנגדות לתוכנית".

חמד עמאר: אני מקווה שכבר אנחנו נשמע מנציגי המינהל אם הוגשה התנגדות או עדיין לא הוגשה התנגדות.

חמד עמאר: הנקודה הראשונה, נאמר שבוצע פינוי של הפולשים.

חמד עמאר: בכלל לא בוצע פינוי.

חמד עמאר: אני עובר משם כל יום ואני רואה את הדברים שלא השתנו בכלל.

חמד עמאר: לא בוצע שום פינוי, אז חבל שאנחנו כותבים דברים בלי לאמת אותם.

חמד עמאר: בנושא שיווק מגרשים בשכונה המערבית בשפרעם, הנקודה השנייה שאני העליתי בפניו, מספר 198 – עדיין אותו דבר, אני יודע, 86846/ג.

חמד עמאר: שוחחתי בעניין עם נציגי משרד השיכון בחיפה ועודכנתי ש"בימים הקרובים נקבל את המחירים והמדידות כנדרש.

חמד עמאר: עם קבלת החומרים המרחב יפעל ויפרסם המכרז.

חמד עמאר: צפי לפרסום – כחודשיים מיום קבלת החומרים".

חמד עמאר: החומרים עדיין לא התקבלו.

חמד עמאר: אני לא יודע איזו הסתמכות הייתה של משרד השיכון, שקיימנו את הדיון האחרון, שזה היה ב-22 במאי, לפני פחות מחודשיים, נאמר שבמאי יחולקו המגרשים, וכאן אנחנו מבינים שעדיין לא שלחו להם בכלל מדידות ולא שלחו להם איך לבנות את המחירים.

חמד עמאר: בשיחה הוא אמר לי, "תוך שלושה חודשים מיום קבלת החומרים.

חמד עמאר: מקווה שעניתי על שירותך".

חמד עמאר: אני חושב שזה התשובות שקיבלתי ממינהל מקרקעי ישראל.

חמד עמאר: אני רוצה לשמוע קודם כול את המינהל ואנחנו נתקדם עד שיגיע משרד השיכון.

חמד עמאר: בבקשה, נציג המינהל.

הלל פרימן: הקראת את מה שיש לנו להגיד.

חמד עמאר: כן, אבל אחד הדברים שאתם אמרתם, שביצעתם פינוי.

הלל פרימן: אז הנה עכשיו אנחנו מתכתבים איתו כי באמת ישבנו אתמול עם תמיר והוא חזר על זה שהם ביצעו את הפינוי.

הלל פרימן: אמר שהם הגישו התנגדות, אז אנחנו מוודאים איתו תוך כדי הדיון בעקבות מה שאמרת.

חמד עמאר: לצערי, אני יכול לבשר לך שאני בעצמי עברתי בשבת האחרונה ולא בוצע שום פינוי.

הלל פרימן: בסדר, הנה היא מדברת איתו.

חמד עמאר: אולי במוצאי שבת בוצע פינוי או ביום ראשון כשאני כבר הייתי כאן בכנסת.

פרג' חניפס: לא בוצע שום דבר.

חמד עמאר: זה אחד.

חמד עמאר: שניים, אנחנו תלויים עכשיו במשרד השיכון בעצם, מה שאני שומע.

הלל פרימן: כן, החומרים שהם אמורים להעביר כדי להכין את החוברות של המכרז.

חמד עמאר: המכרז של החלקות.

חמד עמאר: כמה זמן זה לוקח מרגע שמגיעים החומרים?

הלל פרימן: אז הנה רשום לך, צפי לפרסום - כחודשיים מיום קבלת החומרים.

חמד עמאר: אז אנחנו מדברים רק בתחילת שנה הבאה אם יהיה.

טלי מורלי: ההתנגדות הוגשה כבר.

טלי מורלי: לגבי הפינוי, הפינוי בוצע.

טלי מורלי: יבדקו את הטענה שאתה מעלה כרגע, אולי יש פולשים חוזרים.

טלי מורלי: יבדקו את זה, אבל הפינוי בוצע.

חמד עמאר: המגיבים אפילו הביאו תמונה כאן שמאמתים את הדברים שלנו.

היחזקאל אייל: התמונה הזאת היא כבר בת שבוע וחצי או שבועיים, אז יכול להיות שאתמול הם ביצעו את הפינוי.

חמד עמאר: אני בשבת עברתי שם ולא היה פינוי.

טלי מורלי: שוב, הפינוי מבחינתנו בוצע ואנחנו נוודא שהשטח יהיה פנוי.

חמד עמאר: וההתנגדות שלכם להחזיר את זה כחלקות לחיילים משוחררים ולא להפוך את זה לשטח ציבורי, כי גם אתם יודעים ששם לא חסר שטח ציבורי.

חמד עמאר: יש מתנ"ס, יש בית ספר, יש שלושה גנים שילדים יכולים לשחק שם.

חמד עמאר: לא חסר שטח ציבורי, אז הבקשה של עיריית שפרעם מפתיעה אותנו אבל אני מקווה שאנחנו נחזיר את זה לקדמותו ונחזיר את זה לחלקות לחיילים משוחררים.

חמד עמאר: נציג עיריית שפרעם, בבקשה.

כמאל שופניה: בוקר טוב לכולם, בוקר טוב ליושב ראש ותודה על הדיון.

כמאל שופניה: אני מייחל לעצמנו דיון פורה, לפחות לצאת עם לוח גאנט מסוים שאנחנו נדע לבשר ל-200 ממתינים שכנראה לאף אחד לא אכפת מהם.

כמאל שופניה: אנחנו לא מדברים על דירות במקום שיש שפע, שניתן לשכור.

כמאל שופניה: אנחנו מדברים על מקומות שאין גם איפה לשכור.

כמאל שופניה: כל הנושא הזה נופל בין הכיסאות של משרד השיכון, של רמ"י, של תאגיד המים.

כמאל שופניה: אנחנו מבחינתנו בישיבה האחרונה שהתקיימה בעיריית שפרעם ביוזמתך, אדוני היושב ראש, עמדנו בדרישה וחתמנו על מכתב הקיזוז.

כמאל שופניה: מכתב הקיזוז של התאגיד, מבירור שהיה לי בישיבה עם מנכ"ל התאגיד בשבוע שעבר, הוא הודיע שהוא העביר את זה לממונה על התאגידים, ליועץ המשפטי שם בכדי לחתום עליו.

כמאל שופניה: הבנתי שמשרד השיכון מנצל את הנושא הזה כאמתלה בכדי לדחות את מה שלא ניתן לדחות, ולאפשר עוד דחיה ועוד דחיה.

כמאל שופניה: מבחינתנו הנושא מאוד כאוב.

כמאל שופניה: ראש העיר גם מתנצל על זה שנבצר ממנו להגיע, אבל הוא ביקש למסור ואני מוסר בשמו שהעניין הזה מאוד כאוב לנו.

כמאל שופניה: אנחנו מדברים על 200 בתי אב שניתן להקים בישראל.

כמאל שופניה: 200 בתי אב האלה, הבעלים של הבתים האלה עשו את כל מה שנדרש אזרח לעשות גם כמשלם מיסים, גם כנורמטיבי, גם כשומר חוק וגם כמגן, אז אין שום סיבה להתעלל בהם, אין שום סיבה להמתין ולדחות מדחייה לדחייה.

כמאל שופניה: המטאפורה היא מאוד קשה, חבית נפץ של 200 חביות שכל העיר יושבת עליה ואני לא רוצה שזה יתפוצץ חלילה.

כמאל שופניה: להיפך, אנחנו שואפים לחיים, אנחנו רוצים שהילדים שלנו יבנו בתוך העיר, יהיו חלק בלתי נפרד מהעיר, יהיו שותפים לעתיד שלה כמו שהם שותפים לעבר שלה, כמו שאבותיהם וסביהם היו שותפים לעבר המפואר של העיר, ולשמור על ההווה שלה כמו שאנחנו שומרים עליו והם ישמרו על העתיד שלה.

כמאל שופניה: אנחנו נעשה את כל מה שנידרש במהירות הכי גדולה שיכולה להיות, נעמוד לרשות רמ"י ולרשות משרד השיכון בכל מה שנידרש וכל מה שנדרש, באיזו שעה שיידרש.

כמאל שופניה: נעמוד לרשותם לעשות את הכול בכדי לזרז את התהליך הזה ולא לעכב אותו ולו דקה אחת.

כמאל שופניה: לכל השותפים, יפה שעה אחת קודם.

חמד עמאר: תודה רבה.

חמד עמאר: אנחנו מבינים שאנחנו גם נכנסים לתקופה של בחירות של המועצות המקומיות ושל הרשויות.

חמד עמאר: ב-30 באוקטובר יהיו בחירות לרשויות המקומיות.

חמד עמאר: אנחנו בתקופה מאוד רגישה, לכן אני מקווה שמשרד השיכון יגיע ונבין מתי יעביר את כל המסמכים הדרושים למינהל מקרקעי ישראל ואז נתחיל מהר מאוד להכין את המכרז ולצאת למכרז ללא קשר לבחירות, ללא קשר לשום דבר.

חמד עמאר: הצעירים מאוד חשובים לנו.

חמד עמאר: המשנה לראש העיר, פרג' חניפס, בבקשה.

חמד עמאר: אני באמת רוצה להודות בהזדמנות הזאת לכמאל שופניה, מנכ"ל העירייה ולפרג' חניפס, המשנה לראש העיר, שהגיעו.

חמד עמאר: גם איאד, נציג של התאגיד שגם נשמע אותו עכשיו.

חמד עמאר: יש לנו בעיה עם התאגיד שם בקשר לחתימה, העלה את זה כמאל.

חמד עמאר: נראה איך זה מתקדם.

חמד עמאר: להודות להם שהגיעו משפרעם.

חמד עמאר: זה מהצפון בכל מקרה, 08:30 היו כאן, אז באמת תודה לכם שהגעתם.

פרג' חניפס: אדוני היושב ראש, בוקר טוב לכולם.

פרג' חניפס: אני אגיד לך את האמת, יש לי הרגשה שבין רמ"י לבין משרד השיכון, כל העסק נכנס למן מערבולת של בירוקרטיה שאין מי שיעקוב אחרי הסיפור הזה.

פרג' חניפס: אני אומר לך ואתה אמרת את זה נכון.

פרג' חניפס: בסוף 2019 אנחנו נשווק.

פרג' חניפס: אני לא רוצה שאנחנו נגיע למודל שהיה בירכא, אבל אני אומר לך, אני כמשנה לראש עיר - - -

חמד עמאר: אני מכיר את 1251 אבל אני חושב שרמ"י מכירים את זה.

חמד עמאר: זה פלישות שכל הצעירים פלשו שם ועד היום אנחנו מטפלים בזה.

חמד עמאר: שפרעם, אנחנו מאמין שלא נגיע לזה.

פרג' חניפס: אדוני היושב ראש, אם לא נגיע בקרוב לחלוקה, אני מבטיח לך, אני הראשון שהולך לפלוש ולחלק שם אדמות לחיילים.

פרג' חניפס: אני אומר את זה גלוי.

פרג' חניפס: זו אדמה שלי.

פרג' חניפס: אני נתתי למדינה את מיטב שנות החיים שלי, אני והבנים שלי.

פרג' חניפס: אני רוצה להיכנס.

פרג' חניפס: אני רוצה לבנות בית בישראל.

פרג' חניפס: אני לא אחיה תחת שלטון של בירוקרטיה בין רמ"י לבין משרד השיכון, אז אנשים צריכים להבין את זה.

פרג' חניפס: כמו שעשו את זה בירכא, אנחנו גם נעשה את זה בשפרעם.

חמד עמאר: נציג של התאגיד, מה שאנחנו הבנו, ואני קיימתי שיחה עם ראש התאגיד בשפרעם, עם מנהל התאגיד בשפרעם, אלכס קושניר, הבנתי ממנו שהוא הכין את החומר, הוא מחכה לאישור של היועץ המשפטי של התאגיד בשביל שיחתמו ויעבירו את זה בחזרה למשרד השיכון.

חמד עמאר: איפה אנחנו עומדים בזה?

חמד עמאר: כי גם זה עלה בישיבה הקודמת.

איאד נעמה: בוקר טוב לכולם, כבוד היושב ראש, אני אעדכן רק.

איאד נעמה: קודם כול כנציג התאגיד וכתושב היישוב שפרעם שאני מאוד רוצה לאמץ את הנושא הזה שחבריי מהיישוב שפרעם, הצעירים שחיינו, למדנו ביחד והם גם התגייסו לצבא הגנה לישראל וגם להם מגיע לבנות ולחיות חיים נורמטיביים במדינת ישראל.

איאד נעמה: אנחנו כתאגיד המים מוכנים לחתום על ההסכם, אבל יש לנו רגולציה שהוא הממונה על התאגידים, והיועצת המשפטית הנחתה אותנו בכך שזה מותנה באישורו.

איאד נעמה: במידה והוא יאשר את זה, אנחנו כתאגיד גם בביצוע וגם בחתימות מוכנים לכל הצעדים הנדרשים.

חמד עמאר: למי הועבר החומר?

איאד נעמה: לממונה על התאגידים, למר אפי דביר.

חמד עמאר: אנחנו כוועדה, אני מבקש שנוציא מכתב לאפי דביר הממונה על התאגידים, לבדוק איתו איפה אנחנו עומדים בקשר לשכונת חיילים משוחררים בשפרעם.

חמד עמאר: כידוע לי, אין את הבעיה הזאת באף ישוב דרוזי.

חמד עמאר: מהר מאוד התאגידים חותמים.

חמד עמאר: הייתה לנו חלוקה בכמה יישובים ולא הייתה לנו בעיה כזאת, רק נתקלנו בבעיה הזאת בשפרעם.

חמד עמאר: אני מקווה שנקבל תשובה חיובית במהירות הנדרשת.

איאד נעמה: כבוד היו"ר, אני אציין עוד פעם שלתאגיד המים אין שום בעיה עם זה.

איאד נעמה: צריך גם סטטוטורית לגמור את זה מול הממונה.

חמד עמאר: מה שאנחנו שומעים, כל העיכוב הזה שיותר משנה, הכול טכני.

איאד נעמה: טכני.

חמד עמאר: טכני, לא משהו מהותי.

חמד עמאר: אנחנו באמת רואים עבודה טובה של משרד השיכון.

חמד עמאר: אנחנו רואים שמינהל מקרקעי ישראל הקצה את האדמה שצריך להקצות, יש עבודה שם, יש הכנה.

חמד עמאר: יותר מ-200 צעירים מחכים לזה.

חמד עמאר: לא תהיה בעיה של שיווק.

חמד עמאר: תוך יומיים-שלושה מרגע שזה מתפרסם, יותר מ-200 צעירים ייגשו לשם.

חמד עמאר: אני רוצה גם התייחסות של רשות מקרקעי ישראל בנושא של המכרז.

יחזקאל אייל: שמי חזי אייל, רכז צפון של רגבים.

יחזקאל אייל: בסופו של דבר גם אני הגעתי מהצפון הבוקר.

יחזקאל אייל: רגבים, אנחנו כולנו יודעים, המטרה שלנו בסופו של יום זה לשמור על הקרקעות, על האכיפה של בנייה בלתי חוקית, למנוע את הבנייה הבלתי חוקית ואנחנו נלחמים בשביל זה ואנחנו עובדים על זה כל היום.

יחזקאל אייל: דווקא בגלל זה אנחנו פנינו במכתב לרמ"י.

יחזקאל אייל: אני מבין לגבי ארבעה מגרשים האלה שזה כבר לא רלוונטי.

יחזקאל אייל: אני מקווה שזה כבר לא רלוונטי כי הם פונו, כי אנחנו מסתכלים על ארבעה מגרשים ואנחנו אומרים, חוץ מקצת פסולת, זו לא איזו פלישה שמישהו שם שם את החיים ועבר לגור שם, זה פשוט בסופו של דבר הפך להיות פח זבל שכונתי.

חמד עמאר: אבל תדע לך, שלוש לא.

חמד עמאר: זה יותר מארבע שנים שרמ"י לא מבצעת מכרז שם ומשרד השיכון לא מקיים מכרז בגלל הפלישה ההיא.

יחזקאל אייל: הלכתי לסיור שם עם סגן ראש העיר וראינו על מה מדובר, בפלישה - - -

חמד עמאר: יש פסק דין של בית המשפט שמחייב פינוי ואם לא מפנים, כל יום צריכים לשלם קנס, ואף אחד לא שומע לא לבית משפט ולא לרשות מקרקעי ישראל.

יחזקאל אייל: אני שומע כל הזמן על הפלישה ואז כשהלכתי וראיתי ארבעה צמיגים, חתיכת גדר, חבילה של אקרשטיין ופח זבל ריק, זו הפלישה לקרקע, אז אמרנו, זה בהחלט - - -

טלי מורלי: אחרי שאתה כבר ראית את הפינוי - - -

יחזקאל אייל: לא, לא.

יחזקאל אייל: העשבייה גדלה בתוך הצמיגים.

יחזקאל אייל: התמונות פה.

חמד עמאר: מה שהיה שם, יכלו לקבל ארבעה מגרשים.

חמד עמאר: זה שמונה יחידות דיור או כמה יחידות דיור שם אמורים להיכנס?

חמד עמאר: מישהו יודע כמה אמורים להיכנס?

יחזקאל אייל: ארבעה מגרשים יש שם.

חמד עמאר: שמונה יחידות דיור מתעכבים בגלל ארבעה צמיגים ומישהו שם החליט לשים גדר ולהגיד, זה שלי.

יחזקאל אייל: בכל אופן אנחנו מקווים שבאמת הארבעה מגרשים הם לא רלוונטיים, אבל בטח כשיש לנו עשרות מגרשים שעומדים פנויים, זו מציאות שהיא לא הגיונית.

יחזקאל אייל: יש מצוקת קרקעות בכל מדינת ישראל, אין ספק.

יחזקאל אייל: אנחנו מקווים שגם בשפרעם בסופו של דבר, כמו ברוב מדינת ישראל יאמצו את הבנייה הרוויה.

יחזקאל אייל: מה לעשות, יותר בנייה צפופה יפתור אולי עוד כמה יחידות דיור.

יחזקאל אייל: סגן ראש העיר הציג אולטימטום.

יחזקאל אייל: אני בטוח שהוא לא מתכוון באמת לפלוש, ואם הוא יפלוש, אני מאמין שרשויות האכיפה יפנו אותו כי ככה צריך להיות במדינת ישראל, אבל לא צריך לדחוק אותו לפינה.

יחזקאל אייל: זה לא הגיוני.

יחזקאל אייל: כשיש 200 אתה אומר, לא ספרתי אותם אחד לאחד, אבל זה עשרות מגרשים שעומדים לשיווק, כשיש מגרשים באמצע העיר שעומדים פנויים.

יחזקאל אייל: בסופו של דבר הם פנויים.

יחזקאל אייל: עשר דקות עבודה של בובקט והמגרשים האלה פנויים.

יחזקאל אייל: בעינינו זה מגוחך.

יחזקאל אייל: צריך מצד אחד באמת לאכוף.

יחזקאל אייל: מצד שני, כשיש אפשרות לתת בנייה, לתת ונטילציה, לתת לאנשים לגור ועוד בתוך העיר, לא צריך להרחיב את העיר החוצה בשביל זה, אנחנו לא מבינים מה מעכב.

כמאל שופניה: ממילא שם לא נותנים להתרחב, מחוץ לעיר.

יחזקאל אייל: תראה, אני לא נכנס כאן כי לא בדקנו את כל הקרקעות מחוץ לעיר וצריך לשמור בדברים האלה על החוק וצריך לראות איך עושים, אבל כשיש אפשרות, אין סיבה לעכב את האפשרות הזאת.

יחזקאל אייל: יש בעיה בירוקרטית בכל הארץ.

יחזקאל אייל: תמיד כל השיווקים וכל הדברים האלה מתעכבים.

יחזקאל אייל: בסדר, זו בעיה שצריך לפתור אותה גם בשפרעם אבל לאו דווקא בשפרעם, ואנחנו מקווים שבאמת כל היחידות האלה יכנסו.

יחזקאל אייל: מצד אחד לשווק את היחידות האלה, לתת לאנשים את האפשרות לגור בצורה מכובדת.

יחזקאל אייל: מצד שני, רק בצורה מכובדת וחוקית.

חמד עמאר: מישהו יכול להתייחס לנושא של השיווק?

חמד עמאר: השיווק יהיה במכרז או תהיה הגרלה?

אורן יעקב: ברשותך, קודם כול אני רק אקדים ואומר, נאמר שארבע שנים לא היה מכרז בשפרעם.

אורן יעקב: לפי האתר שלנו היו שני מכרזים בסוף 2016 בשכונת אל בסליה.

חמד עמאר: לא, לא, אנחנו מדברים על שכונת חיילים משוחררים.

כמאל שופניה: בסלייה ואלקרק, אנחנו יודעים גם שמספר הניגשים שם הוא מאוד נמוך.

חמד עמאר: אנחנו מדברים על שכונת חיילים משוחררים וזה הדיון מתקיים בקשר לאותם חיילים משוחררים שמחכים ותאמין לי, תמצא בטלפון שלי עכשיו קבוצת חלוקת מגרשים בוואטסאפ בשפרעם.

חמד עמאר: אני כל יום מקבל עשרות הודעות, מתי, מתי.

חמד עמאר: המשנה לראש העיר אמר, רוצים לפלוש.

חמד עמאר: אנשים לא רוצים לפלוש, אנשים רוצים לבנות מסודר.

חמד עמאר: אנשים רוצים לבנות את העתיד שלהם.

חמד עמאר: אף אחד לא רוצה תיק פלילי.

חמד עמאר: אף אחד לא רוצה להרוס את העתיד שלו.

חמד עמאר: הוא מוכן לחכות עוד שבוע ועוד שבועיים ועוד חודש-חודשיים.

חמד עמאר: מחכים שנה וחצי כאשר הכול מוכן שם בשפרעם, רק לבוא ולצאת למכרז ולשווק, לכן לא היו מכרזים בשכונות חיילים משוחררים יותר מארבע שנים.

כמאל שופניה: יש מכרז על שש חלקות שניתנו שם.

חמד עמאר: שש חלקות זה לא נותן פתרון ל-200 צעירים, אז מישהו יודע איך תהיה בשפרעם החלוקה?

אורן יעקב: החלוקה תהיה בצורה כזו: תהיה הרשמה והגרלה למחוסרי דיור, כאשר הקדימות היא לנכים, 10%, כמו שיש בכל הרשמה והגרלה, ויתר המגרשים עם קדימות למומלצי משרד הביטחון, חיילים משוחררים שיש להם בסדר הקדימויות.

אורן יעקב: אלה הקריטריונים בהרשמה וההגרלה.

חמד עמאר: ותושב המקום?

חמד עמאר: כי אתמול שמעתי את שר האוצר שהוא גם ממונה על מינהל מקרקעי ישראל, אומר בראיון שהוא קיים, וכששאלו על חוק הלאום והתיישבות יהודית, הוא אמר את זה באופן ברור, אנחנו היום גם במגזר הלא יהודי הולכים על תושבי המקום, ב-100% תושבי מקום.

חמד עמאר: האם במכרז יהיה 100% תושבי מקום?

חמד עמאר: אני שמעתי אותו.

חמד עמאר: אמרו לו, למה אתה תומך בזה?

חמד עמאר: אמר, אנחנו אפילו במגזר הלא יהודי הולכים על תושבי מקום, 100%.

אריאל צבי: תלוי בגודל היישוב, בהחלטה ספציפית של ההנהלה, אבל יש בהחלטות המועצה - - -

חמד עמאר: אז מה שאמר שר האוצר זה לא נכון?

אריאל צבי: שר האוצר דיבר על זה שיש מקומות שלפי החלטת מועצת מקרקעי ישראל - - -

חמד עמאר: הוא נתן דוגמא, עראבה אם אני לא טועה, במגזר הערבי.

חמד עמאר: נתן דוגמא במגזר היהודי גם.

אריאל צבי: החלטות המועצה של מועצת מקרקעי ישראל קובעות הסדר מאוד ברור לגבי - - -

חמד עמאר: רק את השם שלך לפרוטוקול.

אריאל צבי: אריאל צבי, משרד המשפטים.

אריאל צבי: החלטות המועצה של מועצת מקרקעי ישראל קובעות הסדר ברור ביחס לשיווק לבני מקום ביישובי מיעוטים וגם בשאר המקומות בארץ.

אריאל צבי: אני לא יודע לגמרי באיזו רובריקה נכנסת שפרעם ומה בדיוק גודל האוכלוסייה, אבל הפרמטרים הם בגדול גודל האוכלוסייה, המיקום של היישוב, אם הוא באזור עדיפות א' או ב'.

אריאל צבי: יש מקומות חריגים שבהם לפי החלטת המועצה אפשר לשווק ב-100% בני מקום, אבל זה תלוי בהחלטת הנהלה ספציפית ובגודל היישוב.

אריאל צבי: בגדול, ביישובי מיעוטים מדברים על 75%, 50% ו-30%, תלוי בגודל היישוב.

אורן יעקב: הכול קבוע בהחלטות המועצה.

חמד עמאר: כי ידוע לך שנתקלנו בבעיה הזאת בשפרעם במכרז האחרון ואנחנו עד עכשיו מטפלים בבעיה ואני אישית מעורב בנושא שלא חיילים משוחררים יגשו למכרז, לא חיילים משוחררים זכו במגרש, כי אז הייתה החלטה של ה-90%, אתה זוכר, הסכם שדיברנו עליו והחבר'ה הצעירים הדרוזים, אמרו להם, בואו נחכה עד שיכנסו ה-90% ואז קבוצה אחרת משפרעם נכנסה למכרז והיא זכתה במכרז, לא חיילים משוחררים, לא כלום, אבל הם בעצם ניגשו.

חמד עמאר: האם במכרז הזה יהיה איזשהו תיקון שייתן לנו את האפשרות?

חמד עמאר: כי אני יודע בכפר ורדים פסלו את המכרז בגלל כל מיני סיבות.

חמד עמאר: איך אנחנו נעשה בשפרעם שלא ייווצר לנו מצב מה שנוצר לנו - - - , כמשרד המשפטים?

אריאל צבי: ממה שאני יודע באופן ספציפי שבדקנו לגבי כפר ורדים, אני לא יודע על זה שפסלו שום מכרז.

אריאל צבי: לא פסלו שום מכרז ובדקנו את זה עם רמ"י כמה פעמים.

אריאל צבי: זו אולי שמועה.

חמד עמאר: לא נפסל מכרז בכפר ורדים?

אריאל צבי: לא נפסל מכרז.

חמד עמאר: זה מה שנאמר לנו כאן.

אריאל צבי: מה שראש העיר אמר, שהוא יבדוק את השיווקים הבאים, אבל שום מכרז לא נפסל.

אריאל צבי: הדברים האלה נמצאים ברמ"י.

אריאל צבי: לפי מה שאני יודע, מה שבדקנו, שום מכרז לא נפסל בהקשר הזה.

אריאל צבי: לגבי הטענה הספציפית של שפרעם, אני לא מכיר את - - -

חמד עמאר: תהיה העדפה ראשונה ליוצאי צבא במכרז?

אורן יעקב: העדפה ראשונה לנכים, אחר כך - - -

חמד עמאר: 10% נכים, לא קשור בשירות צבאי, לא שירות צבאי.

אריאל צבי: לא קשור.

חמד עמאר: איזו דרגת נכות?

אורן יעקב: לפי החלטת המועצה מ-75% נכי גפיים תחתונות, מי שזכאי לתקנת הפטור.

אורן יעקב: קודם כול זה נכי צה"ל בדרגת נכות 100% פלוס, מיוחדת - - -

חמד עמאר: זה יש לו פטור, הוא לא ניגש למכרז, לא כלום.

אורן יעקב: יש לו קדימות.

אורן יעקב: הוא יכול לגשת.

אורן יעקב: יש לו גם פטור, תקנת פטור.

אורן יעקב: הוא רשאי גם לגשת למכרז.

אורן יעקב: הוא בעדיפות הראשונה.

אורן יעקב: גם המקבילה שלו בנפגעי פעולות איבה.

אורן יעקב: אחר כך זה נכי צה"ל בדרגת נכות קשה ואחריהם נכי ביטוח לאומי בדרגת נכות של 75% לפחות, נכי גפיים תחתונות.

אורן יעקב: קטגוריה הבאה זה עיוורים לצמיתות.

קריאה: אבל זה הכול במסגרת ה-10%.

אורן יעקב: כן.

חמד עמאר: ואחרי זה מגיע יוצאי צבא.

אורן יעקב: כן.

אורן יעקב: אחרי זה עוברים למשרתי כוחות הביטחון.

חמד עמאר: בסדר גמור.

רויטל מילוא-קדמי: צריכים להבין, יש להם קדימות.

חמד עמאר: יש קדימות למשרתי כוחות הביטחון.

כמאל שופניה: איך זה בא לידי ביטוי במכרז עצמו?

רויטל מילוא-קדמי: הם מוגרלים ראשונים.

חמד עמאר: אנחנו נשמע את משרד השיכון.

חמד עמאר: אנחנו הודענו לכם לפני שבוע שהדיון יתקיים ב-09:00 בבוקר.

חמד עמאר: אני לא יודע איך נפלה טעות.

חמד עמאר: את היית, אגב, בדיון הקודם?

רויטל מילוא-קדמי: לא.

חמד עמאר: אז מישהי אחרת הייתה בדיון הקודם ואני פתחתי בדברים שלה.

חמד עמאר: אני אצטט, אני לא אקריא מילה במילה כי אני זוכר מה שהיא אמרה.

חמד עמאר: היא אמרה שיחולקו בשפרעם 180 יחידות דיור בחודש מאי 2018, עוד 20 יחידות דיור ביוני 2018.

חמד עמאר: אנחנו היום ב-17 ביולי, ולא במאי ולא ביוני חולק.

חמד עמאר: מה שקיבלתי מרמ"י, המכתב שלהם, שעדיין אתם לא שלחתם להם את המדידות, את השמאות.

חמד עמאר: הם לא יכולים אפילו לקבוע מחיר, אז בעצם מה שנאמר לנו ב-22 במאי, כשדיברו על מאי זה היה ב-22 במאי, לפני פחות מחודשיים, נאמר לנו דברים בכלל לא נכונים ולא מאומתים.

חמד עמאר: מרמ"י קיבלנו מכתב ממנהל המרחב, שברגע שיגיעו אליהם השמאות וזה, ייקח להם עוד חודשיים להכין את המכרז.

חמד עמאר: אם תעשו את זה כבר בחודש הזה, ביולי, אנחנו נצא למכרז רק באוקטובר.

חמד עמאר: בואי תגידי לנו איפה נפל הפגם או הטעות בדיווח שלכם בישיבה הקודמת, כי הדיווחים לכנסת צריכים להיות מאומתים עד הסוף.

חמד עמאר: זה כנסת ישראל, זה המחוקק, זה אמור לפקח על כל דבר במדינת ישראל.

חמד עמאר: לא יכול להיות מצב שאנחנו נקבל נתונים, שאני אסתמך עליהם כיושב ראש ועדת משנה ואני אוציא הודעה לכל האנשים שמחכים לחלקות, שאנחנו מחלקים במאי-יוני.

חמד עמאר: אנשים לא יודעים שאני קיבלתי דיווח של משרד השיכון.

חמד עמאר: הם יודעים שאני אמרתי את זה ואז יוצא שאני לא אמרתי אמת, ואני הסתמכתי על הדברים שלכם שדווחו לוועדה, לא דווחו אלי באופן אישי, והם צריכים להיות 100%, לא 99%.

חמד עמאר: אז בואי תשכילו אותנו בדברים שתגידי ואיך אנחנו יכולים לצאת לאותו צעיר שמחכה.

חמד עמאר: באמת אנשים מחכים.

חמד עמאר: דוחים את החתונה שלהם שנה ועוד שנה ועוד שנה עד שיקבלו את פיסת האדמה הזאת ולהתחיל לבנות את הבית.

חמד עמאר: בבקשה.

רויטל מילוא-קדמי: בתאריך 8.7 נתקים דיון בנושא עם הבקרים מטעם חברת הבקרה, החברה המנהלת שהכינה את האומדנים והעבירה לבדיקת המחוז.

רויטל מילוא-קדמי: המחוז השתתף.

רויטל מילוא-קדמי: האומדנים עדיין נמצאים בבדיקה.

רויטל מילוא-קדמי: הערכה באמת, וזה קיבלתי מהמחוז אתמול, הערכה שתוך מספר ימים תועבר בקשה לות"ת עבור השלמת עבודות הפיתוח עקב הבעיה הבטיחותית באתר המשווק, המאוכלס.

רויטל מילוא-קדמי: מייד לאחר מכן יועברו האומדנים הסופיים עבור עלויות הפיתוח בכדי להעביר לרמ"י להכנת תיק.

רויטל מילוא-קדמי: הבטחה שהם נתנו לנו, באוגוסט, זה יוצא לפרסום שיווק.

חמד עמאר: תראי, כל מילה שאת אומרת כאן, נרשמת.

חמד עמאר: אני אקיים דיון, רק נחזור מהפגרה, אפילו תוך כדי הפגרה.

חמד עמאר: אני אבקש מהיושב ראש ונקיים דיון.

רויטל מילוא-קדמי: אני אהיה מוכנה לעדכן מייד כשזה יקרה.

חמד עמאר: אז אני מבקש ממך לעדכן את הוועדה בדיוק איפה אנחנו עומדים, כל מה שמפתח בשפרעם.

חמד עמאר: אם את מדברת על אוגוסט שאתם מעבירים, זה אומר שאתם כבר קיבלתם את החתימה של התאגיד.

רויטל מילוא-קדמי: נכון.

חמד עמאר: קיבלתם את החתימה של התאגיד?

רויטל מילוא-קדמי: החתימה של התאגיד, הבנתי שיש הבנה בין המחוז לתאגיד.

רויטל מילוא-קדמי: המחוז התחיל בביצוע התשתיות.

חמד עמאר: ביצע את התשתיות, לא התחיל בביצוע.

חמד עמאר: הוא ביצע אותן כבר.

חמד עמאר: התשתיות מבוצעות בשפרעם, בגלל זה אנחנו מבקשים שהתאגיד לא יבוא ויגיד, אני רוצה כסף, כי מדינתי ישראל סבסדה את זה לחיילים המשוחררים, אז שלא ייקח התאגיד עוד פעם את הכסף.

רויטל מילוא-קדמי: אז הבנתי שיש הבנה בין התאגיד למשרד, שזה באמת מה שיקרה.

כמאל שופניה: אין הבנות, אדוני היושב ראש.

רויטל מילוא-קדמי: אין הבנות?

כמאל שופניה: יש מכתב קיזוז שהונח על שולחן התאגיד לפני שישה חודשים בנוכחות היושב ראש, בנוכחות משרד השיכון.

חמד עמאר: אני קיימתי ישיבה בשפרעם.

חמד עמאר: משרד השיכון, עיריית שפרעם והתאגיד היו צריכים לכתוב שני גופים, התאגיד ועיריית שפרעם.

חמד עמאר: עיריית שפרעם תוך שבוע חתמה, החזירה את המסמך למשרד השיכון.

חמד עמאר: שישה חודשים עברו.

כמאל שופניה: זה הצהרת הקיזוז של התאגיד שצריכים לחתום עליה.

חמד עמאר: התאגיד ישב איתנו שם.

חמד עמאר: הבנתי עכשיו מנציג התאגיד שעדיין לא חתמו.

רויטל מילוא-קדמי: כמאל באדר עדכן אותי אתמול בסטטוס הזה.

איאד נעמה: לא, תאגיד עדיין לא חתם כי מחכה לאישור של הממונה על התאגידים ברגולציה.

איאד נעמה: זה לפי הנחיית היועצת המשפטית.

איאד נעמה: אני הסברתי את זה עכשיו לפני שבאת.

איאד נעמה: אמרתי להם שברגע ויש לנו אישור מהממונה על התאגידים, אני אישית כמורשה חתימה גם מוכן לחתום על ההסכם הזה מיידית ולשחרר את זה.

רויטל מילוא-קדמי: אני אבדוק את זה שוב פעם עם כמאל.

רויטל מילוא-קדמי: זה מה שאני עודכנתי.

חמד עמאר: את יכולה לבדוק לנו את זה עכשיו?

חמד עמאר: יש לנו חמש דקות לחכות, שלוש דקות.

חמד עמאר: אני באמת רוצה לצאת בהודעה לאנשים, גם בתשובות ברורות לעצמי, ותאמיני לי, אני לא מחכה לכם כאן, ואף אחד קרוב אלי לא מחכה לכם כאן, אבל כל הצעירים הם קרואים אלי ואני מחכה ל-200 צעירים שרוצים לבנות את הבית שלהם.

חמד עמאר: כמאל, בוקר טוב.

כמאל באדר: בוקר טוב, מה שלומך?

חמד עמאר: ברוך השם.

חמד עמאר: אתה על רמקול ושומעים אותך כל הוועדה כאן, נציגי משרד השיכון, נציגי רמ"י, נציגי התאגיד וגם מרגבים שומעים אותך וגם אנחנו שומעים אותך ועיריית שפרעם, נמצאים המנכ"ל, פרג' ונציג התאגיד.

חמד עמאר: בואו תעדכן אותנו איפה אנחנו עומדים, כי זו ישיבת מעקב ואנחנו מתכוונים להמשיך, כי בישיבה האחרונה נציג משרד השיכון, והקרינו את הדברים שהוא אמר, שבמאי יחולקו 180 יחידות דיור וביוני יחולקו עוד 20 יחידות דיור.

חמד עמאר: אנחנו באמצע יולי, עדיין לא חולק כלום, לכן רצינו לקבל נתונים מדויקים לוועדה, שאנחנו נוכל להגיד איזו בשורה טובה לאותם צעירים שמחכים.

כמאל באדר: אנחנו בהמשך לישיבה שהייתה בעירייה, עדיין לא נסגר עם התאגיד הנושא של החישוב.

כמאל באדר: כמה - - - .

כמאל באדר: יש חישוב - - - .

כמאל באדר: זה עדיין לא נעשה.

כמאל באדר: זה ברמה של חברה מנהל - - - והתאגיד והעירייה.

כמאל באדר: אנחנו ניסינו המון ליצור קשר עם - - - התאגיד, זה אם הוא שומע אותי.

חמד עמאר: הוא שומע אותך.

כמאל באדר: והחברה המנהלת, המון ניסו להשיג אותו, לשבת בנושא של התחשיב.

כמאל באדר: עדיין לא ישבנו, וזה חוסם את השיווק.

כמאל באדר: הדבר הזה חוסם את השיווק.

כמאל באדר: הנושא השני שחוסם את השיווק זה הנושא של עבודת פיתוח שצריך לעשות שתי שכונות ביחד.

כמאל באדר: בטח רויטל הסבירה לכם.

חמד עמאר: לא הבנו את זה.

כמאל באדר: הנושא של עבודות הפיתוח, שתי השכונות, שכונה ותיקה והשכונה החדשה.

חמד עמאר: כן, אבל אני גם הבנתי שאתם לא מסכימים לעשות ואתם לא רוצים לעשות את זה ואתם רוצים לתת את החישוב של השכונה החדשה לבד, נכון?

כמאל באדר: עדיין לא נסגר סופית.

כמאל באדר: הנושא הזה תוקע.

כמאל באדר: יש פה בעיה בהתנהלות של החברה המנהלת, בהתנהלות שלנו.

כמאל באדר: עוד לא נסגר הסיפור של החישוב הסופי של השכונה.

כמאל באדר: הוצאתי דוח סופי אבל עוד לא נסגרו וזה גם מעכב את השיווק.

חמד עמאר: מה שקיבלנו עכשיו ממשרד השיכון, שבאוגוסט יעבירו את - - - ?

כמאל באדר: מי שאמר באוגוסט, - - - .

כמאל באדר: אני אישית לא - - - באוגוסט.

כמאל באדר: לא נראה לי לפי קצב ההתקדמות - - -

חמד עמאר: בסדר גמור, תודה לך.

חמד עמאר: יום טוב.

חמד עמאר: טוב שהעליתי אותו על הקו, לפחות לא לבוא ולהגיד לך, אמרת באוגוסט.

חמד עמאר: הוא סגן מנהל המחוז.

חמד עמאר: הוא אומר באופן ברור שגם באוגוסט זה לא יהיה וזה מאוד מצער ומה שמבין אני גם, שיש בעיה בין משרד השיכון לתאגיד, שהם לא מצליחים ליצור קשר אחד עם השני ולהתקדם, ואני שומע מהתאגיד דברים אחרים, שהדבר כבר מונח לפתחו של הממונה על התאגידים, שרק הממונה על התאגידים ייתן את האישור ואז אתם חותמים.

כמאל שופניה: מה שדיבר עליו כמאל עכשיו, שיש את האומדנים שצריכים לעשות אותם.

כמאל שופניה: כמה יגבו?

כמאל שופניה: כמה יקזזו?

חמד עמאר: כן, נכון.

איאד נעמה: זה תחשיב בינינו לבין משרד השיכון, אבל איך שהבנתי, לא מבחינה הנדסית כי אני באתי במקומם ולא - - -

חמד עמאר: אתה אחראי על הכספים שם.

איאד נעמה: על הכספים, אז אני מבחינתי כתאגיד, במידה ויעשו את החישובים ויגיעו לעסקה, אין לי בעיה לחתום, להיפך.

איאד נעמה: עכשיו אומרים לי שאין חישוב, אז אין חישוב, אני צריך לברר עם המהנדס שלי מה קורה פה.

חמד עמאר: אנחנו מקיימים ועדות כאן בכנסת.

חמד עמאר: אנחנו דוחפים את כל המשרדים.

חמד עמאר: אתה יושב ואתה לא יודע מה להגיד.

יחזקאל אייל: אולי כדאי את הישיבה הבאה לעשות במשרדי התאגיד.

יחזקאל אייל: לפחות תדע מה קורה.

איאד נעמה: אני אשמח.

כמאל שופניה: לא, אבל התאגיד זה עיכוב טכני שאפשר לפתור אותו.

כמאל שופניה: הבעיה שנוצרה עכשיו, שמשרד השיכון, יש לו שתי אמירות, אמירה שנמצאת כאן ואמירה שנמצאת ברמקול, אז במקום ללכת לתכנון ובנייה, אנחנו הולכים לבנייה ותכנון וזה המצב שהעלה את החשש ממנו המשנה לראש העיר.

כמאל שופניה: זה חשש כבד ואל תיתנו לנו לעשות את זה, חברים.

כמאל שופניה: אנחנו רוצים להיות נורמטיביים, שומרי חוק, לבנות לפי החוק.

כמאל שופניה: אנחנו רוצים תכנון ובנייה.

כמאל שופניה: משרד השיכון עובד שם בצורה מאוד לתפארת ואנחנו מצדיעים לו.

כמאל שופניה: בשטח עובדים.

כמאל שופניה: במשרדים אנחנו לא מצליחים להתקדם צעד אחד.

כמאל שופניה: מאוד מכאיב.

חמד עמאר: אני מסכם את הדיון הזה.

חמד עמאר: קודם כול, מאוד מצער שהעמדה של משרד השיכון שנשמעת כאן בוועדה היא לא העמדה האמיתית בשטח, ולכן אני קורא למשרד השיכון להתרכז בנושא של החישובים עם התאגיד, להגיע לסיכומים עם התאגיד בחודש הזה, לא בחודש אוגוסט, ולהעביר את האומדנים וכל מה שצריך לרמ"י, שרמ"י יוציא את המכרז.

חמד עמאר: רמ"י הבטיח שתוך חודשיים מרגע שמגיע אליו כל החומר הוא יוצא למכרז, אז הנושא תקוע עכשיו במשרד השיכון ולרמ"י אין שום נגיעה.

חמד עמאר: רמ"י אומר לכם, אני מחכה, מה אתם רוצים ממני?

חמד עמאר: וזה באמת מה שקורה.

חמד עמאר: אני קורא לממונה על התאגידים ואנחנו נוציא לו מכתב.

חמד עמאר: אני מבקש שייצא המכתב, אם יש אפשרות, היום.

חמד עמאר: אנחנו נחתום עליו נשלח העתק לעיריית שפרעם.

כמאל שופניה: גם למנכ"ל התאגיד.

חמד עמאר: גם למנכ"ל התאגיד בשפרעם לשלוח העתקים.

חמד עמאר: גם אני אצור איתו קשר טלפוני.

חמד עמאר: אני היום גם אנסה להשיג את הממונה על התאגידים ולבדוק מה קורה עם החתימה שלהם ומתי הם אמורים לחתום.

חמד עמאר: באמת הפעם אנחנו דורשים כוועדה ממשרד השיכון שאנחנו באוגוסט נהיה אחרי העברת כל החומרים לרמ"י ואני מקווה שרמ"י יעמוד בהבטחה שלו, שתוך חודשיים הוא מוציא למכרז.

חמד עמאר: רק שאלה אחרונה לפני שאני נועל, נושא של ה-90%, שפרעם נכללת, נכון?

אורן יעקב: נכללת.

חמד עמאר: אז ה-90% גם שפרעם נכללת, חיילים משוחררים בשפרעם.

חמד עמאר: תודה רבה לכם, תודה לכל מי שהגיע לוועדה.

חמד עמאר: אני מקווה שנלך להצביע עכשיו עד 07:00 בבוקר למחרת.

חמד עמאר: שיהיה לכם יום טוב.